par nostāju, kas Eiropas Savienības vārdā jāieņem Specializētajā komitejā tiesībaizsardzības un tiesu iestāžu sadarbības jomā, kura izveidota ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, attiecībā uz minētā nolīguma 635. panta 1. punktā minētās savstarpējās palīdzības lūgumu standarta veidlapas izstrādi

Standarta veidlapa, ko kompetentās iestādes izmantos, lūdzot savstarpēju palīdzību, atvieglos dalībvalstu kompetento iestāžu, no vienas puses, un Apvienotās Karalistes, no otras puses, savstarpēju palīdzību, norādot visu lūgumā iekļaujamo vajadzīgo informāciju. Šā Padomes lēmuma priekšlikuma pielikumā pievienoto veidlapu ir kopīgi izstrādājuši Savienības un Apvienotās Karalistes eksperti, ņemot vērā attiecīgo pieredzi ar esošajām veidlapām, piemēram, Eiropas izmeklēšanas rīkojuma veidlapu, un dalībvalstu, Savienības struktūru, aģentūru un biroju, kā arī Apvienotās Karalistes speciālistu viedokli.

Tirdzniecības un sadarbības nolīgums papildina noteikumus un atvieglo Eiropas Savstarpējās palīdzības konvencijas, kas noslēgta Strasbūrā 1959. gada 20. aprīlī, Eiropas Savstarpējās palīdzības konvencijas Papildu protokola, kas noslēgts Strasbūrā 1978. gada 17. martā, un Eiropas Savstarpējās palīdzības konvencijas Otrā Papildu protokola, kas noslēgts Strasbūrā 2001. gada 8. novembrī, piemērošanu starp dalībvalstīm, no vienas puses, un Apvienoto Karalisti, no otras puses.

Saskaņā ar Tirdzniecības un sadarbības nolīguma 633. pantu tas papildina noteikumus un atvieglo Eiropas Konvencijas par savstarpējo palīdzību krimināllietās, kas noslēgta Strasbūrā 1959. gada 20. aprīlī (“Eiropas Savstarpējās palīdzības konvencija”), Eiropas Savstarpējās palīdzības konvencijas Papildu protokola, kas noslēgts Strasbūrā 1978. gada 17. martā, un Eiropas Savstarpējās palīdzības konvencijas Otrā Papildu protokola, kas noslēgts Strasbūrā 2001. gada 8. novembrī, piemērošanu starp dalībvalstīm, no vienas puses, un Apvienoto Karalisti, no otras puses.

Šis priekšlikums attiecas uz lēmumu, ar ko nosaka nostāju, kas Eiropas Savienības vārdā jāieņem Specializētajā komitejā tiesībaizsardzības un tiesu iestāžu sadarbības jautājumos saistībā ar 635. panta 1. punktu Tirdzniecības un sadarbības nolīgumā starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (turpmāk – “Tirdzniecības un sadarbības nolīgums”).

Tirdzniecības un sadarbības nolīguma 635. panta 1. punktā minētās savstarpējās palīdzības lūguma standarta veidlapas pieņemšanai ir izvirzīti mērķi un ir komponenti tiesu iestāžu sadarbības jomā. Tā atvieglos sadarbību starp tiesu vai līdzvērtīgām iestādēm dalībvalstīs, no vienas puses, un Apvienotajā Karalistē, no otras puses, saistībā ar tiesvedību krimināllietās.

Lēmumam, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta nostāja. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.

Tā kā Specializētās komitejas tiesībaizsardzības un tiesu iestāžu sadarbības jomā paredzētais akts papildinās Tirdzniecības un sadarbības nolīgumu ar pielikumu, ir lietderīgi to pēc pieņemšanas publicēt Eiropas Savienības Oficiālajā Vēstnesī.

2023/0023 (NLE)

Priekšlikums

PADOMES LĒMUMS

par nostāju, kas Eiropas Savienības vārdā jāieņem Specializētajā komitejā tiesībaizsardzības un tiesu iestāžu sadarbības jomā, kura izveidota ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, attiecībā uz minētā nolīguma 635. panta 1. punktā minētās savstarpējās palīdzības lūgumu standarta veidlapas izstrādi

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 82. panta 1. punktu saistībā ar 218. panta 9. punktu,

ņemot vērā Padomes Lēmumu (ES) 2021/689 (2021. gada 29. aprīlis) par to, lai Savienības vārdā noslēgtu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai,

ņemot vērā Eiropas Komisijas priekšlikumu,

tā kā:

(1)Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“Tirdzniecības un sadarbības nolīgums”), trešās daļas VIII sadaļa papildina noteikumus un atvieglo Eiropas Konvencijas par savstarpējo palīdzību krimināllietās, kas noslēgta Strasbūrā 1959. gada 20. aprīlī, Eiropas Savstarpējās palīdzības konvencijas Papildu protokola, kas noslēgts Strasbūrā 1978. gada 17. martā, un Eiropas Savstarpējās palīdzības konvencijas Otrā Papildu protokola, kas noslēgts Strasbūrā 2001. gada 8. novembrī, piemērošanu starp dalībvalstīm, no vienas puses, un Apvienoto Karalisti, no otras puses.

(2)Pamatojoties uz Komisijas priekšlikumu, Padomei jāpieņem lēmums, ar ko nosaka nostāju, kas Savienības vārdā jāieņem kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām. Specializētā komiteja tiesībaizsardzības un tiesu iestāžu sadarbības jomā ir struktūra, kas izveidota ar Tirdzniecības un sadarbības nolīgumu.

(3)Saskaņā ar Tirdzniecības un sadarbības nolīguma 635. panta 1. punktu Specializētās komitejas tiesībaizsardzības un tiesu iestāžu sadarbības jomā pienākums ir izstrādāt standarta veidlapu savstarpējās palīdzības lūgumiem, pieņemot Tirdzniecības un sadarbības nolīguma pielikumu. Ja Specializētā komiteja tiesībaizsardzības un tiesu iestāžu sadarbības jomā ir pieņēmusi šādu lēmumu, savstarpējas palīdzības lūgumus iesniedz, izmantojot standarta veidlapu saskaņā ar Tirdzniecības un sadarbības nolīguma 635. panta 2. punktu.

(4)Specializētajai komitejai tiesībaizsardzības un tiesu iestāžu sadarbības jomā ir jāizstrādā standarta veidlapa savstarpējās palīdzības lūgumiem saskaņā ar Tirdzniecības un sadarbības nolīgumu, pieņemot minētā nolīguma pielikumu.

(5)Savstarpēju palīdzības lūgumu standarta veidlapa atvieglos dalībvalstu kompetento iestāžu, no vienas puses, un Apvienotās Karalistes, no otras puses, savstarpēju palīdzību, norādot visu lūgumā iekļaujamo vajadzīgo informāciju.

(6)Ir lietderīgi noteikt nostāju, kas Savienības vārdā jāieņem Specializētajā komitejā tiesībaizsardzības un tiesu iestāžu sadarbības jomā.

(7)Saskaņā ar Lēmumu (ES) 2021/689, kura materiālais juridiskais pamats ir Līguma par Eiropas Savienības darbību 217. pants, Tirdzniecības un sadarbības nolīgums ir saistošs visām dalībvalstīm.

(8)Ar Lēmumu (ES) 2021/689 Dānijai un Īrijai ir saistoša Tirdzniecības un sadarbības nolīguma trešā daļa, un tādēļ tās piedalās šā lēmuma, ar ko īsteno Tirdzniecības un sadarbības nolīgumu, pieņemšanā un piemērošanā,

IR PIEŅĒMUSI ŠO LĒMUMU.

1. pants